सिवनी जिले के मोहगांव में मंगलवार को कुछ मजदूर मक्के की बुआई कर रहे थे। साथ आए बच्चे खेत के पास ही खेल रहे थे। बारिश शुरू होने से सभी लोग आम के पेड़ के नीचे खड़े हो गए। इसी दौरान आकाशीय बिजली गिरने से पांच लोगों की मौत हो गई, जबकि 3 लोग झुलस गए। जानकारी के बाद मौके पर पहुंची पुलिस ने मृतका विनीता पिता राधेलाल सैयाम (16) सावित्री पिता जीवनलाल (14), जीजीबाई पति सुंदर जंघेला उम्र (34), प्रिंस पिता नेतम विश्वकर्मा (08) और प्रतीक्षा पिता नेतन विश्वकर्मा (06) को पीएम के लिए अपस्ताल भिजवाया। वहीं घायल माया बाई पति रिखीराम जंघेला (50) और गीता बाई परधान (50) और एक अन्य का इलाज चल रहा है।